
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ

[image: image3.emf]
РАШЭННЕ
	«28» сакавіка 2023 г.
	         № 43 
	г. Масква           


Аб зацвярджэнні Парадку прасочвальнасці партый падкаранціннай прадукцыі (падкаранцінных грузаў, падкаранцінных матэрыялаў, падкаранцінных тавараў), якая ўвозіцца на мытную тэрыторыю Еўразійскага эканамічнага саюза і перамяшчаецца па мытнай тэрыторыі Еўразійскага эканамічнага саюза
У адпаведнасці з пунктам 23 Пратакола аб прымяненні санітарных, ветэрынарна-санітарных і каранцінных фітасанітарных мер (дадатак № 12 да Дагавора аб Еўразійскім эканамічным саюзе ад 29 мая 2014 года) Калегія Еўразійскай эканамічнай камісіі вырашыла:
1. Зацвердзіць прыкладзены Парадак прасочвальнасці партый падкаранціннай прадукцыі (падкаранцінных грузаў, падкаранцінных матэрыялаў, падкаранцінных тавараў), якая ўвозіцца на мытную тэрыторыю Еўразійскага эканамічнага саюза і перамяшчаецца па мытнай тэрыторыі Еўразійскага эканамічнага саюза (далей – Парадак).

2. Гэта Рашэнне ўступае ў сілу па сканчэнні 12 месяцаў з даты яго афіцыйнага апублікавання, за выключэннем пункта 20 Парадку, але не раней за дату ўступлення ў сілу Пратакола аб унясенні змяненняў у Дагавор аб Еўразійскім эканамічным саюзе ад 29 мая 2014 года, падпісанага 31 сакавіка 2022 г.

Пункт 20 Парадку ўступае ў сілу па сканчэнні 12 месяцаў з даты ўступлення гэтага Рашэння ў сілу.
	          Старшыня Калегіі
Еўразійскай эканамічнай камісіі
	М. Мясніковіч


ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 28 сакавіка 2023 г. № 43 
ПАРАДАК
прасочвальнасці партый падкаранціннай прадукцыі

(падкаранцінных грузаў, падкаранцінных матэрыялаў,

падкаранцінных тавараў), якая ўвозіцца на мытную тэрыторыю Еўразійскага эканамічнага саюза і перамяшчаецца

па мытнай тэрыторыі Еўразійскага эканамічнага саюза
I. Агульныя палажэнні
1. Гэты Парадак вызначае паслядоўнасць дзеянняў па забеспячэнні прасочвальнасці партый падкаранціннай прадукцыі (падкаранцінных грузаў, падкаранцінных матэрыялаў, падкаранцінных тавараў) з высокай фітасанітарнай рызыкай паводле пераліку згодна з дадаткам (далей – падкаранцінная прадукцыя), якая ўвозіцца з трэціх краін на мытную тэрыторыю Еўразійскага эканамічнага саюза (далей – Саюз) і перамяшчаецца па мытнай тэрыторыі Саюза, у рамках каранціннага фітасанітарнага кантролю (нагляду) з мэтай забеспячэння каранціннай фітасанітарнай бяспекі на мытнай тэрыторыі Саюза. 

2. Дзеянне гэтага Парадку пашыраецца на:

а) упаўнаважаныя органы па каранціну раслін дзяржаў – членаў Саюза (далей адпаведна – упаўнаважаныя органы, дзяржавы-члены);

б)( юрыдычных асоб і фізічных асоб, у тым ліку зарэгістраваных у якасці індывідуальных прадпрымальнікаў, якія ажыццяўляюць увоз з трэціх краін на мытную тэрыторыю Саюза і перамяшчэнне па мытнай тэрыторыі Саюза партый падкаранціннай прадукцыі;

в) юрыдычных асоб і фізічных асоб, у тым ліку зарэгістраваных у якасці індывідуальных прадпрымальнікаў, дзейнасць якіх звязана з вытворчасцю падкаранціннай прадукцыі. 

3. Прасочвальнасць партыі падкаранціннай прадукцыі ажыццяўляецца да яе прыбыцця ў месца прызначэння на мытнай тэрыторыі Саюза.

4. Для мэт гэтага Парадку выкарыстоўваюцца паняцці, якія азначаюць наступнае:

«ідэнтыфікацыйны нумар партыі падкаранціннай прадукцыі» – літарна-лічбавы або лічбавы код, які прысвойваецца кожнай партыі падкаранціннай прадукцыі ўпаўнаважаным органам, які ажыццяўляе першасны каранцінны фітасанітарны кантроль (нагляд) у месцы прыбыцця такой партыі, або ўпаўнаважаным органам краіны-экспарцёра (рээкспарцёра) пры афармленні фітасанітарнага сертыфіката;

«прасочвальнасць партыі падкаранціннай прадукцыі» – магчымасць упаўнаважанага органа з выкарыстаннем інфармацыйнай сістэмы дакументальна ідэнтыфікаваць партыю падкаранціннай прадукцыі і месца паходжання партыі падкаранціннай прадукцыі, а таксама пацвердзіць прыбыццё такой партыі ў месца прызначэння на мытнай тэрыторыі Саюза;

«сродкі ідэнтыфікацыі» – маркіроўка, штрых-код, QR-код, пломба і іншыя сродкі, што прымяняюцца ў адпаведнасці з актамі органаў Саюза, якія дазваляюць ідэнтыфікаваць партыю падкаранціннай прадукцыі.

Іншыя паняцці, якія выкарыстоўваюцца ў гэтым Парадку, прымяняюцца ў значэннях, вызначаных Дагаворам аб Еўразійскім эканамічным саюзе ад 29 мая 2014 года, міжнароднымі дагаворамі і актамі, якія складаюць права Саюза. 

II. Збор і аналіз інфармацыі 

5. Юрыдычныя асобы і фізічныя асобы, у тым ліку зарэгістраваныя ў якасці індывідуальных прадпрымальнікаў, што ажыццяўляюць увоз з трэціх краін на мытную тэрыторыю Саюза і перамяшчэнне па мытнай тэрыторыі Саюза партыі падкаранціннай прадукцыі, прадстаўляюць з выкарыстаннем інфармацыйнай сістэмы ўпаўнаважанага органа, якая забяспечвае афармленне і ўлік дакументаў каранціннага фітасанітарнага кантролю (нагляду) (далей – інфармацыйная сістэма), ва ўпаўнаважаны орган сваёй дзяржавы-члена наступныя звесткі:

а) найменне юрыдычнай асобы, прозвішча, імя, імя па бацьку (пры наяўнасці) фізічнай асобы, у тым ліку зарэгістраванай у якасці індывідуальнага прадпрымальніка;

б) рэгістрацыйны або ўліковы (індывідуальны, ідэнтыфікацыйны) нумар;

в) адрасы месца знаходжання і месца ажыццяўлення дзейнасці;

г) аб’ём партыі і від падкаранціннай прадукцыі (код (коды) ТН ЗЭД ЕАЭС);

д) найменне і адрас месца вытворчасці партыі падкаранціннай прадукцыі (пры неабходнасці).

6. Юрыдычныя асобы і фізічныя асобы, у тым ліку зарэгістраваныя ў якасці індывідуальных прадпрымальнікаў, дзейнасць якіх звязана з вытворчасцю падкаранціннай прадукцыі, прадстаўляюць з выкарыстаннем інфармацыйнай сістэмы ва ўпаўнаважаны орган сваёй дзяржавы-члена наступныя звесткі:

а) найменне юрыдычнай асобы, прозвішча, імя, імя па бацьку (пры наяўнасці) фізічнай асобы, у тым ліку зарэгістраванай у якасці індывідуальнага прадпрымальніка;

б) рэгістрацыйны або ўліковы (індывідуальны, ідэнтыфікацыйны) нумар;

в) адрасы месца знаходжання і месца ажыццяўлення дзейнасці;

г) структура пасяўных плошчаў бягучага вегетацыйнага перыяду;

д) ураджайнасць у разрэзе культур у бягучым вегетацыйным перыядзе;

е) месца вытворчасці (краіна паходжання) насеннага і пасадачнага матэрыялу, найменне гатунку.
7. Прадстаўленне звестак, указаных у пунктах 5 і 6 гэтага Парадку, не патрабуецца, калі такія звесткі ўтрымліваюцца ў інфармацыйнай сістэме.

8. З мэтай забеспячэння прасочвальнасці партыі падкаранціннай прадукцыі, якая ўвозіцца з трэціх краін на мытную тэрыторыю Саюза і перамяшчаецца па мытнай тэрыторыі Саюза, упаўнаважаны орган уносіць у інфармацыйную сістэму вынікі каранцінных фітасанітарных мерапрыемстваў, праведзеных у дачыненні да партыі падкаранціннай прадукцыі.

9. Юрыдычныя асобы і фізічныя асобы, у тым ліку зарэгістраваныя ў якасці індывідуальных прадпрымальнікаў, якія ажыццяўляюць увоз з трэціх краін на мытную тэрыторыю Саюза і перамяшчэнне па мытнай тэрыторыі Саюза партыі падкаранціннай прадукцыі, пры атрыманні партыі падкаранціннай прадукцыі неадкладна інфармуюць з выкарыстаннем інфармацыйнай сістэмы ўпаўнаважаны орган дзяржавы-члена месца прызначэння аб прыбыцці партыі падкаранціннай прадукцыі, якая ўвозіцца з трэціх краін на мытную тэрыторыю Саюза і перамяшчаецца па мытнай тэрыторыі Саюза.

10. Упаўнаважаны орган ажыццяўляе з выкарыстаннем інфармацыйнай сістэмы:

а) збор, аналіз, апрацоўку і захоўванне інфармацыі аб асобах, указаных у пунктах 5 і 6 гэтага Парадку;
б) фарміраванне і вядзенне пераліку ідэнтыфікацыйных нумароў партый падкаранціннай прадукцыі.

11. Пры правядзенні каранціннага фітасанітарнага кантролю (нагляду) службовая асоба ўпаўнаважанага органа ажыццяўляе праверку ідэнтыфікацыйнага нумара партыі падкаранціннай прадукцыі і сродкаў ідэнтыфікацыі (пры наяўнасці) на прадмет адпаведнасці інфармацыі, сфарміраванай у дачыненні да гэтай партыі. Указаная праверка ажыццяўляецца з выкарыстаннем інфармацыйнай сістэмы і (або) шляхам вывучэння дакументаў на папяровым носьбіце. 
12. Упаўнаважаны орган у адпаведнасці з заканадаўствам сваёй дзяржавы-члена прадастаўляе доступ асобам, указаным у пунктах 5 і 6 гэтага Парадку, да інфармацыйнай сістэмы з мэтай перадачы інфармацыі згодна з пунктамі 5, 6 і 9 гэтага Парадку. 

13. Доступ да змешчанай ў інфармацыйнай сістэме інфармацыі, якая забяспечвае прасочвальнасць партыі падкаранціннай прадукцыі, ажыццяўляецца з улікам патрабаванняў да забеспячэння бяспекі звестак, што дазваляюць ідэнтыфікаваць асобу, якая мае доступ да звестак.

14. Улік, сістэматызацыя, пераўтварэнне і захоўванне інфармацыі, якая з’яўляецца асабістай, дзяржаўнай, камерцыйнай, банкаўскай, падатковай або іншай тайнай, якая ахоўваецца законам, і іншай канфідэнцыйнай інфармацыі, а таксама здзяйсненне з такой інфармацыяй іншых аперацый ажыццяўляюцца ў адпаведнасці з заканадаўствам дзяржаў-членаў.

III. Ідэнтыфікацыя партый падкаранціннай прадукцыі
15. Партыя падкаранціннай прадукцыі, якая ўвозіцца з трэціх краін на мытную тэрыторыю Саюза, ідэнтыфікуецца ўпаўнаважаным органам пры ажыццяўленні першаснага каранціннага фітасанітарнага кантролю (нагляду) у пунктах пропуску праз мытную мяжу Саюза шляхам прысваення ёй ідэнтыфікацыйнага нумара і ўнясення інфармацыі з фітасанітарнага сертыфіката і таварасуправаджальных дакументаў і (або) сродкаў ідэнтыфікацыі ў інфармацыйную сістэму. 

16. Партыя падкаранціннай прадукцыі, якая перамяшчаецца па мытнай тэрыторыі Саюза, ідэнтыфікуецца пры выдачы фітасанітарнага сертыфіката на гэтую партыю.
17. Партыя падкаранціннай прадукцыі рэгіструецца ў інфармацыйнай сістэме шляхам прысваення ёй ідэнтыфікацыйнага нумара (з фіксацыяй даты і часу) паводле наступнай схемы:

ХХ/ДДММГГ/000000000,

дзе:
ХХ – 2-значны літарны код дзяржавы-члена (у адпаведнасці з класіфікатарам краін свету);

ДДММГГ – дата рэгістрацыі інфармацыі (дзень, месяц, 
2 апошнія лічбы каляндарнага года);

000000000 – 9-значны парадкавы нумар, які фарміруецца пры рэгістрацыі (нумарацыя пачынаецца кожны каляндарны год 
з 000000001).

18. Пры рэгістрацыі партыі падкаранціннай прадукцыі 
ў інфармацыйнай сістэме фарміруюцца наступныя звесткі:

а) найменне і адрас адпраўніка партыі падкаранціннай прадукцыі ў адпаведнасці з фітасанітарным сертыфікатам і (або) транспартнымі (перавозачнымі) дакументамі;

б) найменне і адрас атрымальніка партыі падкаранціннай прадукцыі ў адпаведнасці з фітасанітарным сертыфікатам і (або) транспартнымі (перавозачнымі) дакументамі;

в) дата і нумар (пры наяўнасці) складання транспартнага (перавозачнага) дакумента;

г) код мытнага органа месца прыбыцця партыі падкаранціннай прадукцыі на мытную тэрыторыю Саюза (для падкаранціннай прадукцыі, якая ўвозіцца);

д) нумар транспартных сродкаў;

е) нумар, дата і краіна-экспарцёр (рээкспарцёр), упаўнаважаным органам якой выдадзены фітасанітарны сертыфікат;

ж) найменне падкаранціннай прадукцыі;

з) коды падкаранціннай прадукцыі ў адпаведнасці з ТН ЗЭД ЕАЭС;

і) колькасць падкаранціннай прадукцыі (у кілаграмах, штуках і іншых адзінках вымярэння);

к) краіна і месца (пры наяўнасці) паходжання партыі падкаранціннай прадукцыі;

л) маркіроўка на ўпакоўцы партыі падкаранціннай прадукцыі;

м) інфармацыя аб абеззаражванні партыі падкаранціннай прадукцыі (пры наяўнасці);

н) вынікі каранціннага фітасанітарнага кантролю (нагляду) (нумар акта каранціннага фітасанітарнага кантролю (нагляду), заключэння каранціннай фітасанітарнай экспертызы (пры наяўнасці));

о) найменне вытворцы партыі падкаранціннай прадукцыі (для трэціх краін – пры наяўнасці).

19. У выпадку раздзялення партыі падкаранціннай прадукцыі, якой ужо прысвоены ідэнтыфікацыйны нумар, кожнай частцы партыі падкаранціннай прадукцыі прысвойваецца новы ідэнтыфікацыйны нумар з прывязкай да папярэдняга ідэнтыфікацыйнага нумара пры выдачы фітасанітарнага сертыфіката ўпаўнаважаным органам 
краіны-рээкспарцёра.

IV. Абмен інфармацыяй паміж упаўнаважанымі органамі
20. Пры ўвозе з трэціх краін на мытную тэрыторыю Саюза партыі падкаранціннай прадукцыі, у выпадку калі месца прыбыцця такой партыі знаходзіцца на тэрыторыі адной дзяржавы-члена, а месца завяршэння мытнага афармлення – на тэрыторыі іншай дзяржавы-члена, а таксама пры перамяшчэнні партыі падкаранціннай прадукцыі па мытнай тэрыторыі Саюза ўпаўнаважаныя органы забяспечваюць з выкарыстаннем інтэграванай інфармацыйнай сістэмы Саюза абмен звесткамі, указанымі ў пункце 18 гэтага Парадку.

21. Для мэт прасочвальнасці партыі падкаранціннай прадукцыі ў рамках каранціннага фітасанітарнага кантролю (нагляду) упаўнаважаныя органы ў адпаведнасці з актамі органаў Саюза і заканадаўствам дзяржаў-членаў арганізуюць інфармацыйнае ўзаемадзеянне з органамі, якія ажыццяўляюць функцыі дзяржаўнага кантролю (нагляду), а таксама іншымі органамі сваёй дзяржавы-члена, у тым ліку па пытаннях абмену інфармацыяй у рамках функцыянавання ў дзяржавах-членах сістэм анлайн-маніторынгу перамяшчэння транспартных сродкаў (пры наяўнасці).

22. У выпадку адсутнасці ў інфармацыйнай сістэме звестак аб прасочвальнасці партыі падкаранціннай прадукцыі, якая перамяшчаецца па мытнай тэрыторыі Саюза, у сувязі з яе няспраўнасцю, выкліканай тэхнічнымі збоямі, парушэннямі ў рабоце сродкаў сувязі (тэлекамунікацыйных сетак і інфармацыйна-тэлекамунікацыйнай сеткі «Інтэрнэт», адключэннем электраэнергіі, правамернасць перамяшчэння партыі такой прадукцыі пацвярджаецца ў адпаведнасці з вынікамі каранціннага фітасанітарнага кантролю (нагляду), аформленымі згодна з Палажэннем аб парадку ажыццяўлення каранціннага фітасанітарнага кантролю (нагляду) на мытнай мяжы Еўразійскага эканамічнага саюза і Палажэннем аб парадку ажыццяўлення каранціннага фітасанітарнага кантролю (нагляду) на мытнай тэрыторыі Еўразійскага эканамічнага саюза, зацверджаным Рашэннем Камісіі Мытнага саюза ад 18 чэрвеня 2010 г. № 318. 

______________

ДАДАТАК
да Парадку прасочвальнасці партый падкаранціннай прадукцыі (падкаранцінных грузаў, падкаранцінных матэрыялаў, падкаранцінных тавараў), якая ўвозіцца на мытную тэрыторыю Еўразійскага эканамічнага саюза і перамяшчаецца па мытнай тэрыторыі Еўразійскага эканамічнага саюза 

ПЕРАЛІК 

падкаранціннай прадукцыі з высокай фітасанітарнай рызыкай, падлеглай прасочвальнасці
	Найменне прадукцыі
	Код ТН ЗЭД ЕАЭС*

	1
	2

	1. Цыбуліны, клубні, клубнепадобныя карані, клубнецыбуліны, карэнішчы, уключаючы разгалінаваныя, якія знаходзяцца ў стане вегетатыўнага спакою, вегетацыі або цвіцення; расліны і карані цыкорыі, акрамя каранёў таварнай пазіцыі 1212
	0601

	2. 2.
Іншыя жывыя расліны (уключаючы іх карані), чаранкі і атожылкі
	з 0602

	3. Бульба свежая або ахалоджаная, уключаючы насенную
	0701



	4. Таматы свежыя або ахалоджаныя
	0702 00 000

	5. 5.
Цыбуля рэпчатая, цыбуля шалот, часнок, цыбуля-парэй і іншая цыбульная гародніна, свежая або ахалоджаная
	0703

	6. Капуста качанная, капуста квяцістая, кальрабі, капуста ліставая і аналагічная ядомая гародніна з роду Brassica, свежая або ахалоджаная
	0704

	7. Салата-латук (Lactuca sativa) і цыкорыя (Cichorium spp.), свежыя або ахалоджаныя
	0705




	1
	2

	8. Морква, рэпа, буракі сталовыя, казлабароднік, сельдэрэй каранёвы, радыска і іншыя аналагічныя ядомыя караняплоды, свежыя або ахалоджаныя
	0706

	9. Агуркі і карнішоны, свежыя або ахалоджаныя
	0707 00

	10. Бабовая гародніна, лушчаная або нялушчаная, свежая або ахалоджаная
	0708

	11. Гародніна іншая, свежая або ахалоджаная
	0709

	12. Насенне кукурузы, кукуруза цукровая гібрыдная для сяўбы (Zea mays var. saccharata)
	0712 90 110 0

1005 10

	13. Гародніна бабовая сушаная, лушчаная, абабраная ад насеннай лупіны або неабабраная, колатая або няколатая (акрамя прызначанай для сяўбы)
	з 0713

	14. Насенне зернебабовых культур для сяўбы
	з 0713, 1201 10 000 0,

1202 30 000 0,

з 1209

	15. Маніёк, маранта, салеп, земляная груша, або тапінамбур, салодкая бульба, або батат, і аналагічныя караняплоды і клубняплоды з высокім утрыманнем крухмалу або інуліну, свежыя, ахалоджаныя або сушаныя, цэлыя або нарэзаныя лустачкамі; сарцавіна сагавай пальмы
	з 0714

	16. Арэхі какосавыя, арэхі бразільскія і арэхі кеш'ю, свежыя або сушаныя, ачышчаныя ад шкарлупіны або неачышчаныя, з лупінай або без лупіны
	0801

	17. Іншыя арэхі, свежыя або сушаныя, ачышчаныя ад шкарлупіны або неачышчаныя, з лупінай або без лупіны
	0802

	18. Бананы, уключаючы плантайны, свежыя або сушаныя
	0803

	19. Фінікі, інжыр, ананасы, авакада, гуаява, манга і мангастан, або гарцынія, свежыя або сушаныя
	0804

	20. Цытрусавыя плады, свежыя або сушаныя
	0805

	21. Вінаград, свежы або сушаны
	0806

	22. Дыні (уключаючы кавуны) і папая, свежыя
	0807

	1
	2

	23. Яблыкі, грушы і айва, свежыя
	0808

	24. Абрыкосы, вішня і чарэшня, персікі (уключаючы нектарыны), слівы і цёрн, свежыя
	0809

	25. Іншая садавіна, свежая
	0810

	26. Садавіна сушаная, акрамя пладоў таварных пазіцый 0801 – 0806; сумесі арэхаў або сушаных пладоў дадзенай групы
	0813

	27. Кава няпражаная, з кафеінам або без кафеіну
	з 0901 11 000,

з 0901 12 000

	28. Насенне зерневых культур для сяўбы
	з 1001, з 1002, з 1003, 
з 1004, з 1006, з 1007, 
з 1008

	29. Насенне лёну для сяўбы
	1204 00 100

	30. Насенне рапсу, або кользы, для сяўбы
	1205 10 100 0

1205 90 000 1

	31. Насенне сланечніку для сяўбы
	1206 00 100 0

	32. Насенне і плады іншых алейных культур для сяўбы
	з 1207

	33. Насенне гарбузовых культур для сяўбы
	з 1207 з 1209 91,

з 1209 99

	34. Насенне паслёнавых і ягадных культур для сяўбы
	з 1209 91,

з 1209 99

	35. Насенне розных відаў цыбулі для сяўбы
	з 1209


________________________

* Для мэт выкарыстання гэтага пераліку неабходна кіравацца як кодам ТН ЗЭД ЕАЭС, так і найменнем прадукцыі.

_______________

